Aalborg Håndbold bakker 100 procent om op beslutningen.

Danmarks ubestridt største håndboldstjerne er ude på ubestemt. Det står klart, efter Aalborg Håndbold onsdag meldte ud, at Mikkel Hansen er sygemeldt med symptomer på stress. Både Mikkel Hansens familie, rådgiver og Aalborg Håndbold var inde over beslutningen om sygemeldingen. - Vi følte, at det var den eneste rigtige beslutning. Det indså Mikkel også. Nu får han den ro, der skal til for at få ladet batterierne op og for at få styr på nogle ting i hans liv, og det bakker vi 100 procent op omkring, siger Aalborg Håndbolds direktør, Jan Larsen. Havde ikke set den komme Ifølge håndbolddirektøren er der ikke en entydig forklaring på, hvorfor Mikkel Hansen nu må holde en pause. - Der er nok flere årsager til det, og det skal de jo så til at have fundet ud af de kloge mennesker, der kan hjælpe Mikkel. Det er svært at sige, hvad der er sket. Det er nok ikke kun de hårde kampe, siger Jan Larsen og fortsætter: - Hvis vi havde set noget inden, havde vi selvfølgelig gjort noget ved det, men der var nogle omstændigheder, som jeg selvfølgelig ikke kan komme ind på, der har gjort, at der var flere, der sagde, at nu er det nok tid til, at vi trækker håndbremsen. Ligesom Jan Larsen bakker Aalborg Håndbolds cheftræner også op, at Mikkel Hansen får ro. - Det er jo en rigtig, rigtig ærgerlig historie. Vi tænker meget på Mikkel lige nu. Vi lever og ånder for håndbolden, og vi synes selv, det er det vigtigste i hele livet, men det her minder os om, at der er nogen ting, der er vigtigere. Og han skal have alt den ro, han har brug for, så han kan komme sig igen, slutter Aalborg-træneren. Aalborg-holdet spiller næste kamp i Champions League torsdag mod ungarske Szeged i Champions League.